**SYYSKOKOUSKUTSU JÄSENYHDISTYKSILLE**

Suomen Tanssiurheiluliitto ry:n jäsenyhdistykset kutsutaan sääntömääräiseen syyskokoukseen, joka pidetään

**sunnuntaina 22. marraskuuta 2020 klo 13.00 alkaen osoitteessa Original Sokos Hotel Presidentti, Eteläinen Rautatiekatu 4, 00100 Helsinki.**

(valtakirjojen tarkastus klo 12.00-12.30)

Käsiteltävänä asiana sääntömääräiset asiat. Kokousmateriaalit toimitetaan liiton sääntöjen mukaisesti viimeistään kaksi viikkoa ennen kokouspäivää.

Syyskokouksessa tehdään jälleen henkilövalintoja liittohallitukseen. Seurojen kokousvalmistautumisen helpottamiseksi ehdokkaista kootaan esittelyt kokousmateriaalien yhteyteen. Ehdokaskoontia varten toivomme, että lähettäisitte liiton toimistoon lyhyet esittelyt niistä seuranne jäsenistä, jotka ovat asettumassa ehdolle syyskokouksessa. Esittelytekstissä kukin ehdokas voi vapaamuotoisesti kertoa taustastaan ja kiinnostuksen kohteistaan liittohallituksen työskentelyssä. Toivottu pituus on noin puoli sivua, ja valmiit esittelytekstit lähetetään osoitteeseen toimisto(at)tanssiurheilu.fi viimeistään 2.11.2020. Toki on hyvä muistaa, että ehdolle saa asettua myös kokouksessa ilman ennakkoilmoittautumista tai -esittelyä. Toivomme aktiivisia ja työskentelemään valmiita eri-ikäisiä, eri sukupuolta edustavia sekä eritaustaisia henkilöitä asettumaan ehdolle.

Koska liiton sääntömuutos on edelleen kutsun lähettämisajankohtana (9.10.2020) vireillä, kokousta ei voida kutsua koolle etäyhteyksin. Hallitus haluaa kuitenkin varata oikeuden järjestää kokous lopulta etäyhteyksillä, arvioituaan pandemiatilanteen vakavuutta pääkaupunkiseudulla vielä lähempänä kokouspäivää.

Helsingissä, 9. päivänä lokakuuta 2020

SUOMEN TANSSIURHEILULIITTO RY

Liittohallitus